شەفەق
نیوز/ ئەنجومەن سلێمانی، ئمڕوو دووشەممە، داوا لە لایەنەیل پەیوەندیدار لە حکومەت پارێزگاگە
کرد، یاسایل بیوەیی عراقی ئەرا مقەیەتیکردن گیان و ماڵداری هاووڵاتییەیل جیوەجی بکریەن.
ئەنجومەن
پارێزگاگە ئمڕوو گردەوبونیگ فراوان وە ئامادوبوین هەڤاڵ ئەبوبەکر پارێزگار سلێمانی،
و وەڕیەوبەر وەرگری شارستانی و دەسەی بەرهەمهاوردن و فەرمانگەی بەشەوکردن بەرهەمەیل
نەفتی ئەنجام دا، ئەرا باسکردن داناین ریکارەیل بیوەیی لەناو ماڵەیل، لەپشت ئەو تەقیانە
ک لە هەفتەی گوزەشتە لە ناوچەی کازیوە بوی.
ئازاد
حەمە ئەمین سەرۆک ئەنجومەن پارێزگاگە لە کۆنگرەیگ رووژنامەوانی ئاژانس شەفەق نیوز ئامادەی
بوی وت: ئەنجومەنەگە لەناو ئەو گردەوبوین فراوانە داوای جیوەجیکردن یاسایل بیوەیی
عراقی کرد، و گرنگی وە خاسی ئەو غازە بیریەێد ک ئەرا هاووڵاتییەیل لە گشت ناوچەیگ دابینی
کەێد.
ئەمین
وتیش: بایەتە دەسەیگ ئیداری ئەرا تاقیکردن سیستەم غاز دروس بکریەێد، و حکومەت ئامێز
نوو و ئەندازیارەیل ئامادە بکەێد تا چەودیاری کارەگەی بکەن، و دووپات لەوە کرد ک شارەوانی
مووڵەت بیناکردن وەگەرد خوازینەیل بیوەیی بیەێد.
لەلای
خوەییش، عەمید دیار ئیبراهیم وەڕیەوبەر وەرگری شارستانی لەناو کۆنگرەگە وت: ئەو رویداوە
ک لەناو ماڵیگ لە ناوچەی کازیوە رویدا هووکارە سەرکیەگەی نزەکردن غاز بوی.
ئیبراهیم
وتیش: داوایل تایبەت وە سیستەم گرمەوکردن ماڵەیل لەلایەن کۆمپانیای مووڵەتدار سەختەو
کریا، و ئەوەسا ئەو داوایلە لەبان ئەو کۆمپانیایلە سەختەو کریەن.
لە هەفتەی
گوزەشتە، زیاتر لە ٢٠ کەس گیانیان لەدەسدان و ٥٠ کەسیش زەخمدار بوین، لە دوو تەقیان
تووڕ غا، لە سلێمانی و دهۆک.
